**APSTIPRINĀTS:**

VSIA „Latvijas Radio”

Iepirkumu komisijas

2019 gada 7. februāra sēdē

(protokols Nr.1)

**VSIA „Latvijas Radio”**

**ATKLĀTA KONKURSA**

**“VSIA „Latvijas Radio” darbinieku veselības apdrošināšana”**

**NOLIKUMS**

#### Identifikācijas numurs: Radio 2019/IP-1

Rīga, 2019

**1. VISPĀRĪGĀ INFORMĀCIJA**

* 1. **Iepirkuma identifikācijas numurs:** Radio 2019/IP-1
  2. **Pasūtītājs:** VSIA „Latvijas Radio” (turpmāk – Pasūtītājs), reģ. Nr. 40003080614, Doma laukums 8, Rīga, LV-11505, AS SEB banka, konta. Nr. LV61UNLA0002100609688, tālrunis: + 371 67206722, fakss: + 371 67206609, e-pasta adrese: [radio@latvijasradio.lv](mailto:radio@latvijasradio.lv)
  3. **Iepirkuma metode:** atklāts konkurss (turpmāk – Konkurss), kas tiek organizēts saskaņā ar Publisko iepirkumu likumu.
  4. Konkursu organizē Pasūtītāja izveidota patstāvīgā iepirkumu komisija (turpmāk – Komisija).
  5. **Iepirkuma priekšmets**
     1. Veselības apdrošināšanas pakalpojumi saskaņā ar Tehnisko specifikāciju;
     2. CPV kods: 66512200-4 (Veselības apdrošināšanas pakalpojumi).
     3. Iepirkuma priekšmeta apjoms: veselības apdrošināšana nepieciešama 283 VSIA “Latvijas Radio” darbiniekiem, kas uz līguma slēgšanas brīdi var tikt precizēts. Apdrošināmo personu skaits pēc apdrošināšanas līguma noslēgšanas var mainīties atbilstoši VSIA “Latvijas Radio” strādājošo darbinieku skaitam (apdrošinātās personas pievienojot vai izslēdzot).
     4. Iepirkuma priekšmets nav sadalīts daļās, pretendents iesniedz piedāvājumu par visu iepirkuma priekšmeta apjomu.
  6. **Līguma izpildes laiks un vieta**
     1. Līguma izpildes vieta, laiks: Latvijas teritorija, 24 stundas diennaktī;
     2. Līguma izpildes laiks – 12 (divpadsmit) mēneši;
     3. Polises darbības termiņš – 12 (divpadsmit) mēneši.
  7. **Informācijas sniegšana par** **iepirkumu**
     1. piedāvājumu Konkursam iesniedz ne vēlāk kā **līdz 2019.gada 4.marta plkst. 14:00**.
     2. Saskaņā ar Publisko iepirkumu likuma 39. panta pirmo daļu pretendentam piedāvājums ir jāiesniedz elektroniski, izmantojot Elektronisko iepirkumu sistēmas e-konkursu apakšsistēmu.
     3. Informācijas apmaiņa starp Pasūtītāju un pretendentiem notiek, izmantojot pa pastu, elektronisko pastu vai nododot personīgi. Lai informācija, kas nosūtīta elektroniski, ja tā nav elektroniski parakstīta ar drošo elektronisko parakstu, iegūtu likumīgu spēku, tā vienlaikus jānosūta arī pa pastu.
     4. Komisija iesniegtos piedāvājumus atvērs pēc piedāvājumu iesniegšanas termiņa beigām, izmantojot Elektronisko iepirkumu sistēmas e-konkursu apakšsistēmu.
     5. Pasūtītāja kontaktpersona: VSIA “Latvijas Radio” Valdes padomnieks infrastruktūras jautājumos Andis Balodis, tālr. +371 29403800, e-pasta adrese: [andis.balodis@latvijasradio.lv](mailto:andis.balodis@latvijasradio.lv).
     6. Konkursa nolikums ir brīvi, tieši un bez maksas pieejams Elektronisko iepirkumu sistēmas e-konkursu apakšsistēmā, un Pasūtītāja mājaslapas: [www.latvijasradio.lsm.lv/lv/finanses/iepirkumi](http://www.latvijasradio.lsm.lv/lv/finanses/iepirkumi).
     7. Ja ieinteresētais pretendents ir laikus pieprasījis papildus informāciju par šajā Nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Pasūtītājs to nosūta pretendentam, kurš uzdevis jautājumu un, vienlaikus, ievieto šo informāciju Pasūtītāja mājas lapā internetā.
     8. Ieinteresētajam piegādātājam ir jāseko līdzi veiktajiem Nolikuma grozījumiem un jāuzņemas pilna atbildība par šādu informācijas iegūšanu. Ja Pasūtītājs informāciju ir ievietojis Elektronisko iepirkumu sistēmas e-konkursu apakšsistēma tiek uzskatīts, ka ieinteresētā persona ir saņēmusi informāciju par Nolikuma grozījumiem;
     9. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
  8. Komisijas un pretendentu tiesības, pienākumi tiek noteikti atbilstoši PIL un citiem iepirkumus regulējošiem normatīvajiem aktiem.
  9. **Prasības piedāvājuma iesniegšanai un noformējumam**
     1. Pretendenta piedāvājumam ir jābūt spēkā ne mazāk kā 60 (sešdesmit) kalendārās dienas, skaitot no piedāvājuma iesniegšanas dienas.
     2. Ja objektīvu iemeslu dēļ iepirkuma līgumu nevar noslēgt 1.9.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, tad pretendents par to rakstiski paziņo pasūtītājam.
     3. Piedāvājuma dokumentiem ir jābūt latviešu valodā. Dokumentiem svešvalodā jāpievieno pretendenta parakstīt tiesīgās personas apliecināts tulkojums latviešu valodā.
     4. Piedāvājums iesniedzams vienā eksemplārā.
     5. Piedāvājumam jābūt skaidri salasāmam, bez labojumiem un dzēsumiem.
     6. Piedāvājumā iesniegtie dokumenti jānoformē saskaņā ar Latvijas Republikas Ministru kabineta 2018. gada 4. septembra noteikumiem Nr. 558 *“Dokumentu izstrādāšanas un noformēšanas kārtība”*.
     7. Piedāvājums jāiesniedz datorrakstā, lapām jābūt sanumurētām ar pievienotu satura rādītāju.
     8. Piedāvājumu paraksta Pretendenta amatpersona ar paraksta tiesībām vai Pretendenta pilnvarotā persona, piedāvājumam pievienojot atbilstošu pilnvaru (vai tās kopiju). Ja Pretendents ir piegādātāju apvienība, pieteikuma oriģināls un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai.
     9. **Piedāvājuma grozīšana vai atsaukšana**: pretendents var atsaukt un grozīt iesniegto piedāvājumu līdz piedāvājumu iesniegšanas termiņa beigām. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma grozīšanas gadījumā pretendents iesniedz jaunu piedāvājumu. Par piedāvājuma iesniegšanas laiku tiks uzskatīts otrā piedāvājuma iesniegšanas brīdis. Pēc piedāvājumu iesniegšanas termiņa beigām pretendents nevar savu piedāvājumu grozīt vai atsaukt.
     10. Par jebkuru informāciju, kas ir konfidenciāla, jābūt īpašai norādei piedāvājumā.

1. **PRASĪBAS PRETENDENTIEM**
   1. Pretendentu prasību izpilde ir obligāta visiem Pretendentiem, kas vēlas iegūt tiesības slēgt līgumu.
   2. **Prasības attiecībā uz pretendenta kvalifikāciju, saimniecisko un finansiālo stāvokli un tehniskajām un profesionālajām spējām. Lai pretendents varētu piedalīties Konkursā, tam ir jāatbilst šādām prasībām:**
      1. Pretendents normatīvajos aktos noteiktajā kārtībā ir reģistrēts LR Komercreģistrā vai līdzvērtīgā reģistrā ārvalstīs.
      2. Pretendents ir saņēmis Finanšu un Kapitāla tirgus komisijas vai līdzvērtīgas uzraugošās institūcijas, valstī, kurā tas reģistrēts, izsniegtās licences Konkursa nolikuma sadaļas “Tehniskā specifikācija” minēto pakalpojumu sniegšanai Latvijas teritorijā.
      3. Attiecībā uz pretendentu nav iestājies neviens no PIL 42. panta pirmajā daļā noteiktajiem izslēgšanas nosacījumiem, un nav tādu apstākļu, kuri Pretendentam liegtu piedalīties Iepirkumā saskaņā ar PIL noteiktajām prasībām. Pretendentu izslēgšanas gadījumi tiks pārbaudīti Publisko iepirkumu likuma 42. pantā noteiktajā kārtībā.
      4. Pretendents iepriekšējo 3 (trīs) gadu laikā attiecībā uz veselības apdrošināšanas pakalpojumu, ir noslēdzis līgumus (2016., 2017., 2018. un līdz šim brīdim) ar vismaz divām dažādām juridiskām personām:
         1. kur apdrošinājuma ņēmēja kā atsevišķas juridiskās personas vienā laika brīdī nodarbināto un apdrošināto personu skaits ir vismaz 283 (divi simti astoņdesmit trīs);
         2. kur veselības apdrošināšanas programmas visām personām ietver maksas ambulatoro un maksas stacionāro aprūpi;
         3. kur apdrošināšanas prēmija par maksas ambulatoro un maksas stacionāro aprūpi visām personām tika maksāta no apdrošinājuma ņēmēja – juridiskās personas līdzekļiem.
      5. Pretendents var nodrošināt tādu darbinieku piesaistīšanu pakalpojuma sniegšanā, kuriem ir pieredze apdrošināšanas pakalpojumu sniegšanā.
      6. 2.2.1. – 2.2.5. punktā noteiktās prasības attiecas uz visiem personu grupas vai personālsabiedrības kā pretendenta dalībniekiem, kā arī uz pretendenta apakšuzņēmējiem, ja tādi tiek piesaistīti līguma izpildē.
2. **IESNIEDZAMIE DOKUMENTI**
   1. **Pretendents iesniedz šādus kvalifikācijas dokumentus:**
      1. pretendenta pieteikums par piedalīšanos iepirkumā, kas aizpildīts saskaņā ar Nolikuma 1.pielikuma formu;
      2. LR Uzņēmumu reģistram, Komercreģistram vai līdzvērtīgas reģistrējošas iestādes ārvalstīs izdotas reģistrācijas apliecības kopija, **ja pretendents ir reģistrēts** **ārvalstīs**;
   2. **Lai pārliecinātos par pretendenta atbilstību Nolikuma 2.2. punktā noteiktajām prasībām par pretendentu kvalifikāciju, saimniecisko un finansiālo stāvokli un tehniskajām un profesionālajām spējām, pretendentam jāiesniedz:**
      1. licences kopija veselības apdrošināšanas pakalpojuma sniegšanai (atbilstoši Nolikuma 2.2.2. punkta prasībai). Ārvalstu uzņēmumi iesniedz izziņas vai pakalpojumu sniegšanas atļaujas, ko izsniegušas līdzvērtīgas nozares institūcijas vai profesiju vai arodu reģistri citā valstī, kur pretendents reģistrēts;
      2. informācija par pretendenta iepriekšējo pēdējo trīs (2016., 2017., 2018. un līdz šim brīdim) gadu laikā attiecībā uz veselības apdrošināšanas pakalpojumu vismaz diviem noslēgtajiem līgumiem atbilstoši Nolikuma 2.2.4. punkta prasībām. Pretendents iesniedz informāciju saskaņā ar Nolikuma 4.pielikuma formu.
   3. Informācija par pretendenta iepirkuma līguma izpildē piesaistītajiem apakšuzņēmējiem, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu.
   4. Pasūtītājs pieņems Eiropas vienoto iepirkuma procedūras dokumentu kā sākotnējo pierādījumu pretendenta atbilstībai Nolikumā noteiktajām pretendentu kvalifikācijas prasībām, atbilstoši Publisko iepirkumu likuma 49. pantā noteiktajam. Eiropas vienotā iepirkumu procedūra dokumenta veidlapa ir pieejama sekojošā tīmekļvietnē: <https://ec.europa.eu/tools/espd/filter?lang=lv>.
   5. **Pretendents** **iesniedz Tehnisko piedāvājumu**:
      1. Tehniskais piedāvājums jāsagatavo un jāiesniedz saskaņā ar Nolikuma 2. pielikumu (*Tehniskā specifikācija – Pretendenta piedāvājuma forma*), pievienojot klāt visus dokumentus, kas pamato tehnisko piedāvājumu (vai ir norādīti tajā), t.sk.:
      2. Pretendenta tehniskajam piedāvājumam jābūt sagatavotam tādas detalizācijas pakāpē un apjomā, lai Konkursa komisija varētu pārliecināties par piedāvātā pakalpojuma atbilstību Nolikuma prasībām.
      3. Pretendenta Tehniskajam piedāvājumam skaidri, viennozīmīgi un nepārprotami jāatspoguļo Nolikuma Tehniskās specifikācijas (2. pielikums) vispārējo un minimālo prasību izpildi.
      4. Pretendenta piedāvātie apdrošināšanas nosacījumi paliek nemainīgi visu līguma izpildes laiku.
      5. Konstatējot, ka Tehniskajā piedāvājumā sniegtā informācija neatbilst Tehniskajā specifikācijā minētajām prasībām, pretendents no tālākas dalības Konkursā tiek izslēgts.
      6. Ja Tehniskais piedāvājums nav sagatavots atbilstoši Nolikuma 3.5.punkta noteikumiem, tas nesatur visu nepieciešamo informāciju, Komisijai ir tiesības uzskatīt, ka pretendenta piedāvājums neatbilst Konkursa nolikuma prasībām.
      7. Piedāvājumā jānorāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informāciju jābūt marķētām ar atzīmi *“Konfidenciāli”*.
   6. **Pretendents** **iesniedz Finanšu piedāvājumu**:
      1. Finanšu piedāvājums jāsagatavo un jāiesniedz atbilstoši Nolikuma 3. pielikumam.
      2. Cenu norāda euro (EUR) ar divām zīmēm aiz komata.
      3. Cenā jābūt iekļautām visām izmaksām, kas saistītas ar pakalpojuma izpildi (tehniskā aprīkojuma, veselības apdrošināšanas karšu, administratīvās izmaksas, u.c.), tajā skaitā visiem nodokļiem un nodevām, kā arī citām izmaksām līdz līguma izpildei, izņemot PVN.
      4. Pretendenta piedāvātās cenas paliek nemainīgas visā līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai un šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu.
   7. **Citas prasības:**
      1. Ja piedāvājumu paraksta persona, kura nav minēta Latvijas Republikas Uzņēmumu reģistra izziņā vai citas valsts kompetentas iestādes izdotā izziņā, tad pretendentam jāiesniedz amatpersonas ar paraksta tiesībām izdota pilnvara minētajai personai parakstīt piedāvājumu un/vai iepirkuma līgumu;
      2. Ja pretendents piedāvājumā norāda apakšuzņēmēju kā personu, uz kuras iespējām tas balstās, lai apliecinātu, ka pretendenta kvalifikācija atbilst Nolikumā noteiktajām pretendentu kvalifikācijas prasībām, pretendents iesniedz attiecīgā apakšuzņēmēja apliecinājumu par sadarbību Konkursa iepirkuma līguma izpildē vai pretendenta un apakšuzņēmēja vienošanos par sadarbību Konkursa iepirkuma līguma izpildē.
3. **PIEDĀVĀJUMA VĒRTĒŠANAS UN IZVĒLES KRITĒRIJI**
   1. Piedāvājumu izskatīšanu un vērtēšanu veiks Komisija.
   2. Komisija piedāvājumus vērtē atbilstoši Konkursa dokumentos izvirzītajām prasībām un kritērijiem, ievērojot vienādu attieksmi pret pretendentiem, neatkāpjoties no Konkursa dokumentos noteiktajām prasībām, nedodot nepamatotas priekšrocības kādam konkrētam pretendentam.
   3. Piedāvājumu izskatīšana un vērtēšana notiks slēgti, bez pretendentu piedalīšanās, un tās ietvaros tiks veikta piedāvājumu noformējuma pārbaude, pretendentu atlase, tehnisko piedāvājumu atbilstības pārbaude un piedāvājumu vērtēšana.
   4. **Pretendentu piedāvājumu vērtēšana notiek sekojošos posmos:**
      1. **Pirmais posms**. Tiks vērtēts pretendentu piedāvājuma noformējums. Ja piedāvājums nav noformēts vai nav iesniegts atbilstoši Nolikuma prasībām nepieciešamais dokuments, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un/ vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem pretendentiem pārkāpumu, tad pretendents var tikt izslēgts no turpmākās dalības iepirkumā. Komisijai ir tiesības noraidīt piedāvājumu, ja pretendenta iesniegtā informācija nesakrīt ar apstiprinošajos dokumentos sniegto informāciju, nav ievērotas normatīvajos aktos noteiktās dokumentu noformēšanas prasības, dokumenta tulkojums neatbilst oriģinālam.
      2. **Otrais posms.** Tiks vērtēti pretendentu iesniegtie kvalifikācijas dokumenti un to atbilstību Nolikumā izvirzītajām prasībām. Komisija noraidīs to pretendentu piedāvājumus un izslēgts no turpmākās dalības Konkursā, kurus tā būs atzinusi par neatbilstošiem Nolikumā noteiktajām pretendentu kvalifikācijas prasībām.
      3. **Trešais posms.** Tiks veiktatehniskā piedāvājuma pārbaude. Komisija pārbauda tehniskā piedāvājuma atbilstību tehniskajā specifikācijā norādītajām prasībām. Ja pretendenta piedāvājums neatbilst tehniskajā specifikācijā norādītajām prasībām, Komisija izslēdz pretendentu no turpmākās dalības iepirkumā.
      4. **Ceturtais posms**. Komisija pārbaudīs pretendentu iesniegtos finanšu piedāvājumus - vai nav aritmētiskas kļūdas, izvērtēs un salīdzinās finanšu piedāvājumu cenas, kā arī pārbaudīs vai nav iesniegts nepamatoti lēts piedāvājums.
         1. Ja finanšu piedāvājumā tiks konstatēta aritmētiskās kļūdas nodokļu aprēķināšanā, Komisija to labos atbilstoši normatīvajos aktos noteiktajai nodokļu aprēķināšanas kārtībai.
         2. Par visiem aritmētisko kļūdu labojumiem Komisija paziņos pretendentam, kura piedāvājumā labojumi izdarīti.
         3. Pretendents norādītajā termiņā pēc paziņojuma saņemšanas paziņo par savu piekrišanu Komisijas izdarītajiem labojumiem, vai izsaka iebildumus pret tiem. Ja pretendents minētajā termiņā nav paziņojis savus iebildumus, Komisija uzskata, ka pretendents piekrīt labojumiem.
         4. Vērtējot un salīdzinot piedāvājumus, kuros bijušas aritmētiskas kļūdas, Komisija ņem vērā tikai šajā nolikumā noteiktajā kārtībā labotās cenas.
   5. Piedāvājuma vērtēšanas kritērijs ir saimnieciski visizdevīgākais piedāvājums.
   6. Komisija atzīs par uzvarētāju un piešķirs tiesības slēgt Konkursa iepirkuma līgumu pretendentam, kura kvalifikācija un piedāvājums atbildīs visām Konkursa Nolikuma prasībām un kura piedāvājums būs saimnieciski visizdevīgākais saskaņā ar kritērijiem. Maksimālais punktu skaita sadalījums pēc kritērijiem ir šāds:

|  |  |  |  |
| --- | --- | --- | --- |
| **Nr.**  **p.k.** | **Kritēriji** | **Kritērijā piešķirto punktu skaits** | **Vērtēšanas metodika** |
| 1. | Pakalpojuma kopējā cena (C) -  polises cena par 283 personām | 45 | Punktu skaits = (Cx / Cy) x 45, kur  45 – maksimāli iespējamais punktu skaits;  Cx – viszemākā piedāvājuma cena;  Cy – piedāvājuma cena, kuram aprēķina punktus. |
| 2. | Tehniskā piedāvājuma kvalitāte (KV) | 40 | Kumulatīvs vērtējums saskaņā ar apakškritērijiem:  Punktu skaits = (KVx / KVmax)  40, kur  KVx – izvērtējamā piedāvājuma kvalitātes novērtējums;  KVmax – augstākais piešķirtais novērtējums.  Tiek vērtēts katrs kritērija parametrs atsevišķi, piešķirot punktus pēc 5 (piecu) punktu sistēmas:  Piedāvājumam tiek piešķirtas 2 punkti, ja tas pēc būtības ir atbilstošs apdrošināšanas programmas – tehniskajām prasībām.  Papildus punktus, bet ne vairāk par maksimālajām 5 vērtējuma punkti katram kritērija parametram, tiek piešķirtas par būtiskiem uzlabojumiem, papildinājumiem savstarpēji salīdzinot pretendentu iesniegtos piedāvājumus.  Par ierobežojumiem, sašaurinājumiem, apgrūtinājumiem un papildus procedūrām vērtējuma punktu skaits tiek samazināts, minimālais punktu skaits ir 0. |

**2.1. Tehniskais piedāvājumus (KV) tiks izvērtēts atbilstoši šādiem parametriem:**

|  |  |
| --- | --- |
| Izvēles parametri | Vērtēšanu reglamentējošais punkts |
| Maksas ambulatorie pakalpojumi | 0-5 punkti |
| Laboratoriskie izmeklējumi | 0-5 punkti |
| Profilaktiskā vakcinācija | 0-5 punkti |
| Ambulatorā rehabilitācija un fizikālās terapijas procedūras | 0-5 punkti |
| Speciālistu konsultāciju (t.sk. mājas vizītes), manipulāciju apmaksas un neatliekamās palīdzības apmēri nelīgumiestādēs | 0-5 punkti |
| Izmeklējumu apmaksas nosacījumi – apakšlimiti un apmērinelīgumiestādēs | 0-5 punkti |
| Stacionārie maksas pakalpojumi | 0-5 punkti |
| Zobārstniecība (pamatprogramma), atlīdzības apmērs nelīgumiestādēs | 0-5 punkti |

|  |  |  |  |
| --- | --- | --- | --- |
| 3. | Tehniskā piedāvājuma funkcionalitāte (FK) | 8 | Punktu skaits = (FKx / FKmax)  8, kur  FKx – izvērtējamā piedāvājuma kvalitātes novērtējums;  FKmax – augstākais piešķirtais novērtējums.  Attiecībā uz pakalpojumu apmaksas kārtības un funkcionalitāti, pretendentam, kurš piedāvās vismazāko pakalpojumu skaitu, saturu un veidus pēc būtības, kurus darbiniekam ir jāapmaksā uz vietas par saviem līdzekļiem (respektīvi, vismazāk pakalpojumi, kuri nav saņemami Apdrošinātāja līgumiestādēs ar bezskaidras naudas norēķiniem – kartiņām), kā arī atlīdzību pieteikšanas un izskatīšanas ātrumu, un kas pēc komisijas locekļa ieskatiem ir visizdevīgākais pasūtītāja vajadzībām, piešķir maksimāli iespējamo punktu skaitu - 8 punktus. Pārējiem piedāvājumiem, salīdzinot tos savstarpēji pēc būtības ar labāko piedāvājumu par skaita, laika, apmēra, vietas, limita un citiem ierobežojumiem, sašaurinājumiem un apgrūtinājumiem, par vienu punktu mazāk (gadījumā, ja funkcionalitātes ierobežojums ir maznozīmīgs) vai par diviem punktiem mazāk (gadījumā, ja funkcionalitātes ierobežojums ir nozīmīgs). Līdzvērtīgu piedāvājumu gadījumā var tikt piešķirts vienāds punktu skaits. Minimālais punktu skaits ir 1 punkts. |
| 4. | Izņēmumi (IZ) | 7 | Punktu skaits = (IZx / IZmax)  7 kur  IZx – izvērtējamā piedāvājuma kvalitātes novērtējums;  IZmax – augstākais piešķirtais novērtējums.  Attiecībā uz izņēmumu parametru, piedāvājums ar vismazāko/izņēmumu un šaurāko neapmaksājamo pakalpojumu klāstu pēc būtības (ārstu speciālistu neapmaksājamie pakalpojumi, izņēmumi; laboratoriskie un diagnostiskie izmeklējumu neapmaksājamie pakalpojumi, izņēmumi; stacionārie pakalpojumu izņēmumi; vispārējie izņēmumi), un kas pēc komisijas locekļa ieskatiem ir visizdevīgākais pasūtītāja vajadzībām, saņem maksimāli iespējamos 7 punktus. Citi piedāvājumi saņem, salīdzinot tos savstarpēji, par vienu punktu mazāk (gadījumā, ja ierobežojums ir maznozīmīgs) vai par diviem punktiem mazāk (gadījumā, ja ierobežojums ir nozīmīgs). Līdzvērtīgu piedāvājumu gadījumā var tikt piešķirts vienāds punktu skaits. Minimālais punktu skaits ir 1 punkts |
| **KOPĀ:** | | **100** |  |

* 1. **Par saimnieciski visizdevīgāko piedāvājumu Komisija atzīst tā pretendenta piedāvājumu, kas saskaņā ar vērtēšanas kritērijiem saņēmis vislielāko punktu skaitu.**

1. **LĒMUMA PAR IEPIRKUMA REZULTĀTIEM PIEŅEMŠANA UN LĪGUMA SLĒGŠANA**
   1. Pasūtītājs iepirkuma līgumu slēgs ar izraudzīto pretendentu, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu (5. pielikums).
   2. Ja pretendentam ir iebildumi par Nolikumam pievienotā iepirkuma līguma projekta nosacījumiem, tie jāizsaka ne vēlāk kā 6 (sešas) dienas pirms piedāvājumu iesniegšanas termiņa beigām. Pēc minētā termiņa iebildumi par līguma projekta nosacījumiem netiks ņemti vērā.
   3. Iepirkuma līgums tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā noteiktajā kārtībā nav iesniegts iesniegums par iepirkuma procedūras pārkāpumiem.
   4. Grozījumi iepirkuma līgumā pēc tā noslēgšanas iespējami ievērojot PIL 61. panta nosacījumus.
   5. Komisija var jebkurā brīdī pieņemt lēmumu pārtraukt Konkursu, ja tam ir objektīvs pamatojums vai nepieciešamas veikt būtiskus grozījumus Konkursa nolikumā.
   6. Pasūtītāja Komisija var pieņemt lēmumu par iepirkuma izbeigšanu bez rezultāta, ja:
      1. nav iesniegts neviens piedāvājums;
      2. nav saņemts neviens Konkursa nolikuma prasībām atbilstošs piedāvājums;
      3. visi atbilstošie piedāvājumi pārsniedz Pasūtītāja plānoto budžetu.
   7. Nolikumam pievienoti šādi pielikumi:

1.pielikums – Pieteikums dalībai iepirkumā (forma);

2.pielikums – Tehniskā specifikācija/ pretendenta tehniskais piedāvājums;

3.pielikums – Finanšu piedāvājums (forma);

4.pielikums – Informācija par pretendenta pieredzi (forma);

5.pielikums – Līgums (projekts);

6.pielikums – Riska informācija.